Rimas Álvarez Kairelis
Rimas Alvaresas Kairelis (Rimas Álvarez Kairelis; g. 1974 m. liepos 22 d. Kilmesas, Buenos Airių prov.) – lietuvių kilmės Argentinos regbininkas. Argentinos regbio rinktinės ir Prancūzijos klubo „USA Perpignan“ žaidėjas, pasaulio čempionato bronzos medalio laimėtojas, Prancūzijos čempionas. 1992 m. karjerą pradėjo Argentinos regbio klube „Club Pucará“. Nuo 2001 m. rungtyniavo Prancūzijos „USA Perpignan“ klube. Baigęs sportininko karjerą. Kairelis į Argentinos rinktinę kviestas 1998–2009 m. Joje debiutavo 1999 m. spalį, po keitimo pasirodęs varžybose prieš Paragvajų. Su rinktine dalyvavo 2003 m. ir 2007 m. (laimėjo bronzą) pasaulio regbio čempionatuose, sužaidė 44 rungtynes. Nacionaliniame La Platos universitete yra baigęs agronominės inžinerijos mokslus.